FI Euroopan unionin virallinen lehti C 49/6

Ilmoitus Venäjältä peräisin olevan ammoniumnitraatin unioniin suuntautuvassa tuonnissa voimassa olevista polkumyynnin vastaisista toimenpiteistä: sitoumuksen alaisen yrityksen nimen muuttaminen

(2016/C 49/08)

Neuvosto otti asetuksella (EY) N:o 2022/95 (1) käyttöön lopullisen polkumyyntitullin Venäjältä (2) peräisin olevan, CN-koodeihin 3102 30 90 ja 3102 40 90 kuuluvan ammoniumnitraatin tuonnissa.

Euroopan komissio hyväksyi päätöksellä 2008/577/EY (3) hintasitoumustarjoukset, joihin sovellettiin enimmäismäärää, muun muassa seuraavilta venäläisiltä tuottajilta: Open Joint Stock Company (JSC on venäjäksi OAO) Acron ja JSC Dorogobuzh, jotka kuuluvat ryhmittymään nimeltä Acron Holding Group. Voimassa olevien polkumyyntitoimenpiteiden voimassaoloaikaa jatkettiin uudelleen viidellä vuodella asetuksen (EY) N:o 1225/2009 (4) 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen komission täytäntöönpanoasetuksella (EU) N:o 999/2014 (5). Sitoumus on voimassa myös toimenpiteiden voimassaoloajan jatkamisen jälkeen.

JSC Dorogobuzh on Venäjällä sijaitseva, ”Acron” Holding Company -nimiseen ryhmittymään kuuluva yhtiö, jonka Euroopan unioniin suuntautuvaan ammoniumnitraatin vientiin sovelletaan edellä mainitulla päätöksellä hyväksyttyä hintasitoumusta. Yritys on ilmoittanut komissiolle muuttaneensa 24. elokuuta 2015 nimensä seuraavaksi: Public Joint Stock Company (PJSC englanniksi ja ПАО venäjäksi) Dorogobuzh. Yritys katsoo, että nimenmuutos ei vaikuta sen oikeuteen hyötyä hintasitoumuksesta, jota siihen sovellettiin sen nimen ollessa vielä JSC Dorogobuzh.

Komissio on toimitettuja tietoja tarkasteltuaan todennut, ettei nimenmuutos vaikuta millään tavoin täytäntöönpanoasetuksen (EU) N:o 999/2014 ja päätöksen 2008/577/EY päätelmiin. Sen vuoksi päätöksen 2008/577/EY 1 artiklassa olevaa viittausta yrityksiin ”JSC Acron, Veliky Novgorod, Venäjä, ja JSC Dorogobuzh, Dorogobuzh, Venäjä, jotka kuuluvat ryhmittymään nimeltä ’Acron’ Holding Company” olisi pidettävä viittauksena yrityksiin ”JSC Acron, Veliky Novgorod, Venäjä ja PJSC Dorogobuzh, Dorogobuzh, Venäjä, jotka kuuluvat ryhmittymään nimeltä ’Acron’ Holding Company”.

Taric-lisäkoodia A532, joka oli annettu yrityksille ”JSC Acron” ja ”JSC Dorogobuzh”, sovelletaan yrityksiin ”JSC Acron” ja ”PJSC Dorogobuzh”.

(1) Neuvoston asetus (EY) N:o 2022/95, annettu 16 päivänä elokuuta 1995, lopullisen polkumyyntitullin käyttöön ottamisesta Venäjältä peräisin olevan ammoniumnitraatin tuonnissa (EYVL L 198, 23.8.1995, s. 1).

(2) Kaikki toimenpidettä koskevat aiemmat tiedot luettavissa lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 23 päivänä syyskuuta 2014 annetussa komission täytäntöönpanoasetuksesta (EU) N:o 999/2014 (EUVL L 280, 24.9.2014, s. 19).

(3) Komission päätös 2008/577/EY, tehty 4 päivänä heinäkuuta 2008, Venäjältä ja Ukrainasta peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä (EUVL L 185, 12.7.2008, s. 43).

(4) Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EUVL L 343, 22.12.2009, s. 51).

(5) Komission täytäntöönpanoasetus (EU) N:o 999/2014, annettu 23 päivänä syyskuuta 2014, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 280, 24.9.2014, s. 19).